
AVIZ

asupra proiectului de Lege  privind vânzarea terenurilor aflate în domeniul privat al statului, cu destinaţie curţi-construcţii, aferente activelor (construcţii) din patrimoniul societăţilor comerciale cu capital de stat la data înfiinţării lor, vândute persoanelor fizice/juridice, în cadrul procesului de privatizare sau lichidare a societăţilor
Cu adresa nr. PLx.142 din 29 mai 2012, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare Comisia pentru buget, finanţe şi bănci cu proiectul de Lege  privind vânzarea terenurilor aflate în domeniul privat al statului, cu destinaţie curţi-construcţii, aferente activelor (construcţii) din patrimoniul societăţilor comerciale cu capital de stat la data înfiinţării lor, vândute persoanelor fizice/juridice, în cadrul procesului de privatizare sau lichidare a societăţilor.
In urma examinării proiectului de Lege, în şedinţa din data de 31 iulie 2012, Comisia, cu unanimitate de voturi din numărul deputaţilor prezenţi, a hotărât întocmirea unui aviz negativ.

